CELEX: 62014CN0007
Language: hu
Date: 2014-01-10 00:00:00
Title: C-7/14. sz. ügy: A Törvényszék (harmadik tanács) T-147/12. sz., Wünsche Handelsgesellschaft International mbH & Co KG kontra Európai Bizottság ügyben 2013. november 12-én hozott ítélete ellen a Wünsche Handelsgesellschaft International mbH & Co KG által 2014. január 10-én benyújtott fellebbezés

22.2.2014   
            
            
               HU
            
            
               Az Európai Unió Hivatalos Lapja
            
            
               C 52/32
            
         A Törvényszék (harmadik tanács) T-147/12. sz., Wünsche Handelsgesellschaft International mbH & Co KG kontra Európai Bizottság ügyben 2013. november 12-én hozott ítélete ellen a Wünsche Handelsgesellschaft International mbH & Co KG által 2014. január 10-én benyújtott fellebbezés
   (C-7/14. sz. ügy)
   2014/C 52/58
   Az eljárás nyelve: német
   
      Felek
   
   
      Fellebbező: Wünsche Handelsgesellschaft International mbH & Co KG (képviselők: K. Landry és G. Schwendinger ügyvédek)
   
      A másik fél az eljárásban: Európai Bizottság
   
      A fellebbező kérelmei
   
   
               —
            
            
               A Bíróság teljes egészében helyezze hatályon kívül a Törvényszék (harmadik tanács) T-147/12. sz. ügyben 2013. november 12-én hozott ítéletét és a REM 02/09 ügyben 2011. szeptember 16-án hozott C(2011) 6393 végleges bizottsági határozatot;
            
         
               —
            
            
               másodlagosan, a Bíróság utalja vissza az ügyet ismételt döntéshozatalra a Törvényszékhez;
            
         
               —
            
            
               a Bíróság a Bizottságot kötelezze költségek viselésére.
            
         
      Jogalapok és fontosabb érvek
   
   Első jogalapként a fellebbező azt adja elő, hogy a Törvényszék megsértette a Vámkódex (1) 220. cikke (2) bekezdésének b) pontját, mivel feltételezte, hogy a német vámhatóságok tévedése felismerhető volt a fellebbező számára. Ez téves. Az egyes előírások összetettek, megfogalmazásuk nem világos és félrevezető. Ezt különösen a Szövetségi Pénzügyminisztérium és a Bizottság közötti levélváltással támasztja alá. Ezenkívül a német vámhatóságok tévedésen alapuló gyakorlatának időtartama és terjedelme is a tévedés fellebbező által történő felismerhetősége ellen szólnak.
   Másodszor a Törvényszék megsértette a Vámkódex 239. cikke (1) bekezdésének második albekezdését, mivel jogellenesen elfogadta a fellebbező nyilvánvaló figyelmetlenségét.
   Harmadszor Törvényszék az ítéletét két pontban nem kellően indokolta, így a Törvényszék határozathozatala nem volt érthető a fellebbező számára.
   
      (1)  A Közösségi Vámkódex létrehozásáról szóló, 1992. október 12-i 2913/92/EK tanácsi rendelet (HL L 302., 1. o.; magyar nyelvű különkiadás 2. fejezet, 4. kötet, 307. o.).